Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 393

3. Ellátja a megbetegedett gyermeket A csecsemő- és kisgyermekgondozó legyen képes: — felismerni, és az orvos vagy szülő megérkezéséig szakszerűen ellátni a megbetegedett gyermeket, — felismerni a leggyakoribb fertőző és nem fertőző gyermekkori betegségek tüneteit, kóros állapotok jellemzőit, — megnevezni és alkalmazni a lázcsillapítás módjait, — a gyakorlatban végrehajtani a gyógyszerbeadás különböző módjait, — megkülönböztetni az egyes betegségek diétás étrendjét és elkészíteni a diétás ételeket, — a betegségről — szakorvos utasításai szerint — érthetően tájékoztatni a szülőt és gyermeket, a vizsgálatokat, a várható beavatkozásokat szakszerűen ismertetni, együttérezni, és támaszt adni, — elvégezni az alapvető otthoni ápolásban is előforduló ápolási feladatokat, ezekben a feladatokban a szülőt segíteni, — az előforduló gyermekbalesetek elsősegélyszintű ellátására, a gyermek megnyugtatására, — az orvos utasításait betartva orvosi vizsgálatoknál beavatkozásoknál szakszerűen segédkezni, — speciális egészségügyi, gyógypedagógiai ismeretei alapján a speciális nevelést, gondozást igénylő gyermekek megfelelő ellátása érdekében az orvos, valamint más szakemberek utasításait megtartani, velük folyamatosan konzultálni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes